nvidia/miracl-vision huggingface dataset:
Sola David-Borha

Olusola Adejoke David-Borha jẹ́ olùdarí àgbà fún ilé ìfowópámọ́ Standard Bank tí ilẹ̀ Áfríkà láti ọdún 2017. Ó jẹ́ olùdarí àgbà fún Stanbic IBTC Holdings títí di oṣù kìíní ọdún 2017. Ò jẹ́ adarí fún ẹgbẹ́ Nigerian Economic Summit Group láti ọdún 2015. Ó darapọ̀ mọ́ àwọn adarí IBTC ní oṣù keje ọdún 1994. Ó jẹ́ ìkan láàrin àwọn adarí fún Coca-Cola HBC AG láti ọdún kẹfà ọdún 2015. Ó jẹ́ ìkan láàrin àwọn adarí ní ilé èkọ́ gíga Redeemer's University. Wọ́n bí David sí ilé Accra ní orílẹ̀ èdè Ghana. Ó padà sí Nàìjíríà nígbà tí ó wà ní ọmọ ọdún mẹ́rìnlá. Ó gboyè jáde láti ilé ẹ̀kọ́ gíga tí University of Ibadan nínú ìmò Economics ní ọdún 1981. O jẹ ọmọ ẹgbẹ́ Chartered Institute of Bankers of Nigeria. David-Borha bẹ̀rẹ̀ iṣẹ́ ní ilé ìfowópámọ́ ti NAL Merchant Bank láti ọdún 1984 títí di ọdún 1989 kí ó tó wà darapọ̀ mọ́ ilé ìfowópámọ́ IBTC. Ní ọdún 2007, IBTC ati Stanbic Bank Group parapọ̀ láti di Stanbic IBTC Holdings, Sola sí jẹ̀ ìkan láàrin àwọn olùdarí wọn
Sophie Oluwole

Sophie Bosede Oluwole (bíi ni ọjọ́ kejìlá oṣù karùn-ún ọdún 1935) tí orúkọ ìnagi rẹ̀ jẹ́ Iyanifa jẹ́ onímọ̀ ìjìnlè Áfríkà. Òun ni obìnrin àkọ́kọ́ tí ó má gboyè jáde nínú ìmò ìjìnlè ní orílẹ̀ èdè Nàìjíríà. Wọ́n bí Sophie ní ọjọ́ kejìlá oṣù karùn-ún ọdún 1935, ó sì jẹ́ ọmọ ìlú Edo. Ó lọ sí ilé ẹ̀kọ́ gíga tí University of Lagos níbi tí ó tí gboyè nínú ìmò Philosophy. Ó bẹ̀rẹ̀ iṣẹ́ ní ilé ẹ̀kọ́ náà ní ọdún 1972. Ó kú ní ọjọ́ kẹtàlélógún, oṣù kejìlá ọdún 2018.
Stella Chinyelu Okoli

Stella Chineyelu Okoli (bíi ní ọdún 1944) jẹ́ onísègùn àti oníṣòwò ní orílẹ̀ èdè Nàìjíríà. Òun ní olùdásílẹ̀ ilé iṣẹ́ Emzor Pharmaceutical. Wọ́n bí Stella sí ìlú Kano sí ìdílé Felix Ebelechukwu àti Margaret Modebelu tí wọ́n sì jẹ́ ọmọ ìran Nnewi ní Ìpínlẹ̀ Anámbra. Ó bẹ̀rẹ̀ ẹ̀kọ́ rẹ̀ ni All Saint Primary School ní ọdún 1954 ní ìlú Onitsha kí ó tó wá lọ sí Ogidi Girls Secondary School. Ní ọdún 1969, Stella gboyè jáde nínú ìmò Pharmacy [[ láti ilé ẹ̀kọ́ gíga tí University of Bradford. Kí o tó dá ilé iṣẹ́ Emzor kalẹ̀, ó ti ṣiṣẹ́ pẹ̀lú àwọn ilé ìwòsàn bíi Middlesex Hospital, Boots the Chemists Limited àti Pharma-Deko. Ní oṣù kìíní ọdún 1977, ó dá ilé iṣẹ́ Emzor Pharmaceutical kalẹ̀, ó sì pèé ní Emzor Chemist's Limited.  Lẹ́yìn ikú ọmọ rẹ̀ Chike Okoli ní ọdún 2005, ó bẹ̀rẹ̀ ẹgbẹ́ Chike Okoli Foundation ni ọdún 2006, tí ẹgbẹ́ náà sì má ń dojú ìjà kọ ìṣẹ́ àti àrùn.
Stella Thomas

Stella Jane Thomas (bíi ní ọdún 1906) jẹ́ agbejọ́rọ̀ ní orílẹ̀ èdè Nàìjíríà. Òun ní obìnrin àkọ́kọ́ tí ó jẹ́ adájọ́ ní orílẹ̀ èdè Nàìjíríà. Wọ́n bí Stella ní ọdún 1906 sí ìlú Èkó, ó sì jẹ ọmọ Peter John Claudius Thomas. Bàbá rẹ̀ ní ọmọ ilẹ̀ Áfríkà àkọ́kọ́ tí ó má jẹ́ adarí fún Lagos Chamber of Commerce. Ó lọ sí ilé ẹ̀kọ́ Annie Walsh Memorial School ní ìlú Freetown ní orílẹ̀ èdè Sierra Leone. Ó gboyè nínú ìmò òfin láti ilé ẹ̀kọ́ gíga tí Oxford University. Thomas ni obìnrin àkọ́kọ́ láti ilẹ̀ Áfríkà tí ó má ṣe agbejọ́rọ̀ ni ìlú Britain ní ọdún 1933. Òun sì ní obìnrin àkọ́kọ́ tí ó má jẹ́ agbejọ́rọ̀ ní West Áfríkà. Ní ọdún 1943, ó di adájọ́ bìnrin àkọ́kọ́ ní West Africa ní ilé ẹjọ́ tí ó wà ní Ikeja. Ó kú ní ọdún 1974.
Margaret Etim

Àdàkọ:Use Nigerian English Margaret Etim tí wọ́n bí lọ́jọ́ kejìdínlọ́gbọ̀n oṣù kọkànlá ọdún 1992 jẹ́ asáré ọmọ Nàìjíríà tí ó gbajúmọ̀ nínú eré ìwọ̀n irínwó mítà 400 metres . Ó gba àmìn-ẹ̀yẹ lọ́dún 2010 nínú ìdíje àgbáyé àwọn ọmọdé, yàtọ̀ sí àwọn àmìn-ẹ̀yẹ tí ó dìjọ gbà pẹlu awọn akẹgbẹ rẹ̀ nínú ìdíje eré gbagigbagi 4 × 400 Ìdíje tí ó ti yára jù ní ti èyí tí ó wáyé ní Makurdi lọ́dún 2010, tí ó gbà á ní ìṣẹ́jú-àáyá 51.24.
Níyì Akínmọláyàn

Níyì Akínmọláyàn jẹ́ olùgbéré-jáde, adarí eré ọmọ orílẹ̀-èdè Nàìjíríà. Ó di ìlú-mòọ́ká látàrí eré kan tí ó darí rẹ̀ tí àkọ́lé rẹ̀ ń jẹ́ The Wedding Party 2, ní èyí tí àwọn òṣèré bíi: Banky Wellington, Adesua Etomi àti Enyinna Nwigwe ti kópa tó lààmì-laaka ní ọdún (2016). Òun ni olùdásílẹ̀ àti adarí ilé-iṣẹ́ Anthill Productions, tí wọ́n ti ń gbé eré ọlọ́kan-ò-jọkan jáde. Akínmọláyàn jẹ́ Yorùbá ọmọ bíbí Ìpínlẹ̀ Òndó ní orílẹ̀-èdè Nàìjíríà. Ó kọ́ nípa ìmọ̀ ẹ̀rọ ní ilé-ẹ̀kọ́ gbogbonìṣe ti Yaba College of Technology, Akínmọláyàn kọ́kọ́ ṣiṣẹ́ gẹ́gẹ́ olùṣètò àwòrán, alábójútó wẹ́bùsṣmáìtì àti ọmọlẹ́yìn olùgbéré-jáde kan ní ilé-iṣẹ́ Nollywood, láwọn àsìkò yí, ó bẹ̀rẹ̀ sí mọ́ nípa ṣíṣatúnṣe sí fọ́rán fídíò, animéṣàn aafter effect and vissusal effect lọ́dọ̀ ọ̀gá rẹ̀.  Eré tí ó sọọ́ di ìlú-mòọ́ká ni Kájọlà tí wọ́n gbé jàde ní ọdún 2010 ni ó jẹ́ àyẹ̀wò nípa ìlò ìlò Visual edfect láti fi gbé eré jàde,  àmọ́ wọ́n gbẹ́sẹ̀ lé eré yí látàrí wípé eré yí lùgbàdì ìlàn òfin ìgbéré jáde . Akinmolayan had set up his production company, Anthill Productions in 2008, which provided the visual effects for the movie Kajola. Ní ọdún 2014, Akínmọláyàn darí eré oníjó kan tí àkọ́lé rẹ̀ ń jẹ́ Make a Move, eré tí àwọn òṣèré bíi: Ivie Okujaye, Tina Mba, Beverly Naya, Wale Adebayo, Victor Godfery, Helga Sosthenes and Eno Ekpenyong ti kópa. Wọ́n yan eré náà fún àmì-ẹ̀yẹ 2015 Africa Magic Viewers Choice Awards fún Eré oníṣẹ́ tí peregedé jùlọ. Ní ọdún 2015, ó tún darí eré kan tí àkọ́lé rẹ̀ ń jẹ́ Falling , tí àwọn òṣèré bíi: Adesua Etomi, Desmond Elliot àti Blossom Chukwujekwu ti kópa. Ó tún darí eré Out of Luck tí Linda Ejiofor, Tọpẹ́ Tedela àti Jídé Kòsọ́kọ́ kópa nínú rẹ̀. Eré yí ni ó jẹ́ kí wọ́n yan Akínmọláyàn fún àmì-ẹ̀yẹ ti Adarí eré tó peregedé jùlọ níbi ayẹyẹ amì-ẹ̀yẹ ti 2016 Nigeria Entertainment Award
Abímbólá Adelakun

Abímbọ́lá Adélakùn Abímbọ́lá Àdùnní Adélakùn ( ọjọ́ ìbí 15 September[ọdún?]) Ó jẹ́ ọ̀nkọ̀wé Nàìjíríà. Ìgbésí ayé A bíi ní ìlú Ìbàdàn, SouthWest Nàìjírià, Ó kẹ́kọ̀ọ́ ní University of Ibadan, níbití ó tí jáde pẹlú bachelor's degree àti Master of Arts degree in communication and language arts.Ó jáde pẹlú Ph.D. nínú ijó and eré orí ìtàgé ní University of Texas, Austin. Ó ṣiṣé pẹlú The Punch newspaper ní ìlú Èkó, Nàìjírià, gẹ́gẹ́bí ọ̀ǹkọ̀wé. Ó ṣiṣẹ́ pẹlú The Punch newspaper ní, Nàìjírià, gẹ́gẹ́bí Òǹkòwé. Ó kẹ́kọ̀ọ́ nípa modern African culture bí wọ́n ṣe ń gbé àti ṣíṣe through the disciplinary lenses of performance, gender, Africana, and Yoruba studies. Ó kọ oríṣiríṣi ìwé ẹ̀kọ́ tí wọ́n ti tẹ̀ jáde ní oríṣiríṣi journals pẹlú Journal of Women and Religion, and Journal of Culture and African Women Studies. Lára àwọn ìṣe rẹ̀ ni ‘Coming to America: Race, Class, Nationality and Mobility in “African” hip hop’ 2013; Pentecostal Panopticism and the Phantasm of “The Ultimate Power” 2018; ‘The Spirit Names the Child: Pentecostal Names and Trans-ethics’ 2020; ‘Black Lives Matter! Nigerian Lives Matter!: Language and Why Black Performance Matters’ 2019; ‘Pastocracy: Performing Pentecostal politics in Africa’ 2018; ‘Godmentality: Pentecostalism as performance in Nigeria’ 2017; ‘The Ghosts of Performance Past: Theatre, Gender, Religion and Cultural Memory’ 2017; ‘Spectacular Prophecies: Examining Pentecostal Power in Africa’ 2017; ‘Remixing Religion: An Interdisciplinary Graduate Student Conference’ 2014; ‘Yoruba Studies Review’ and ‘I am hated, therefore I am: The Enemy in Yorùbá Imaginary’ Òun ni Òǹkòwé Under the Brown Rusted Roofs. Ìtọ́kasí ^​https://liberalarts.utexas
Susan Peter's (Òṣèrébìnrin ọmọ Nàìjíríà)

Susan Peters tí wọ́n bí lọ́gbọ̀n ọjọ́ oṣù karùn-ún ọdún 1989 (30 May 1980) jẹ́ gbajúmọ̀ Òṣèrébìnrin ọmọ Nàìjíríà tí ó ti gba ọ̀pọ̀lọpọ̀ àmìn-ẹ̀yẹ tí ó ju àádọ́ta lọ. Ó jẹ́ gbajúmọ̀ atọ́kùn orí tẹlifíṣàn, afoge-ṣojú, atúnnúleṣe àti aṣerunlóge. Láìpẹ́ yìí, ó gbàmìn ẹ̀yẹ Òṣèrébìnrin tó dára jù lọ nínú sinimá àgbéléwò lédè òyìnbó, 2011 Afro Hollywood Best Actress (English) Award fún ipa tó kó nínú sinimá tí àkọlé rẹ̀ ń jẹ́ Bursting Out, àmìn-ẹ̀yẹ  NAFCA Archived 2014-06-16 at the Wayback Machine. fún Òṣèré (Nollywood ati African Film Critics Awards) North Carolina Nigerian Oscars: Best Actress in Supporting Role 2011 àmìn ẹ̀yẹ BON Archived 2012-01-20 at the Wayback Machine. (amúgbálẹ́gbẹ̀ẹ́ Òṣèrébìnrin tó dára jù lọ lọ́dún 2011, bẹ́ẹ̀ ló tún gbàmìn ẹ̀yẹ Òṣèrébìnrin tó dára jù lọ fún ọdún 2010, àti Òṣèrébìnrin tí fáàrí rẹ̀ dáńtọ́ jùlọ lọ́dún 2012 láti ọwọ́ City People Magazine Archived 2020-07-29 at the Wayback Machine.. Lọ́dún 2011, wọ́n yàn án fún àwòrán ìbẹ̀rẹ̀ tí ìwé-ìròyìn olóṣoooṣù àṣà àti ìṣé tí oṣù Kejìlá. Zen Archived 2012-01-05 at the Wayback Machine.. Olóòtú Said Zen Magazine, Ọ̀gbẹ́ni Arinze Nwokolo, júwe báyìí "..
Sunkanmi

Olasunkanmi Rehanat Alonge (bíi ni ọjọ́ kejì, oṣù kẹfà ọdún 1988) tí àwọn èèyàn mọ̀ sí Sunkanmi jẹ́ olórin ní orílẹ̀ èdè Nàìjíríà. Sunkanmi gbajúmọ̀ ni ọdún 2015 fún orin For Body tí ó gbé jáde. Ó wà pẹ̀lú ẹgbẹ́ olórin Hit the Ground Records. Sunkanmi lọ sí ilé ẹ̀kọ́ gíga tí Olabisi Onabanjo University níbi tí ó tí gboyè jáde nínú ìmò Geophysics. Ní ọdún 2015, wọ́n yàán kalẹ̀ fún àmì ẹ̀yẹ Most Promising Act to Watch láti ọ̀dọ̀ Nigeria Entertainment Awards. Ní ọdún 2016, wọ́n yàán kalẹ̀ fún àmì ẹ̀yẹ eléré titun láti ọ̀dọ̀ Scream All-Youth Award, Fashionable Revelation Artist of the Year láti ọ̀dọ̀ Lagos Fashion Award àti Upcoming Female Music Artiste láti ọ̀dọ̀ Eloy Awards. (featuring Olamide)
Temi Balogun

Temi Lola Balogun tí orúkọ inagi rẹ̀ jẹ́ TaymiB jẹ́ agbóhùnsáfẹ́fẹ́ ní orílẹ̀ èdè Nàìjíríà. Òun sì ní olùgbé sílẹ̀ ètò Skinny Girl in Transit. Ó lọ sí ilé ẹ̀kọ́ Queen's College ni ìlú Èkó. Ó lọ sí ilé ẹ̀kọ́ gíga tí Nottingham Trent University. Òun àti àbúrò rẹ̀ jọ kọ orin Soyinka's Afro ní ọdún 2009. Balogun di atọ́kun fún ilé iṣẹ́ Cool Fm ni ìlú Èkó. Ó gbé eré Things Men Say jáde ní ọdún 2017. Ní ọdún 2019, òun àti N6 jọ ṣe ìfọ̀rọ̀wánilẹ́nurọ̀ fún olórin Cardi B nígbà tí ó wá sí orílẹ̀ èdè Nàìjíríà. Tèmilola jẹ́ ìyàwó fún Timi Akinmuda, wọ́n sì ti bí ọmọ méjì.
Titi Oyinsan

Títí Adélagún Oyinsáǹ (bíi ni ọjọ́ kẹwàá oṣù kẹjọ ọdún 1985) tí orúkọ inagi rẹ jẹ TitiTheDynamite jẹ́ agbóhùnsáfẹ́fẹ́ ni orílẹ̀ èdè Nàìjíríà. Ó jẹ́ atọ́kun fún ètò Wake up Nàìjíríà ní ilé iṣẹ́ TVC. Òun sì ní atọkun ètò Wordsmith, èyí tí wọn gbé kalẹ̀ fún àwọn ọmọdé, kí wọ́n bá lè mọ èdè gẹ̀ẹ́sì dáadáa. Wọ́n bí Títí sì ìpínlè Èkó lórílẹ̀ èdè Nàìjíríà. Ó lọ sí orílẹ̀ èdè England nígbà tí ó sì wà ní ọmọdé, ó sì wá ní ibẹ̀ fún ọdún mẹ́wàá. Ó lọ sí ilé ẹ̀kọ́ Queen's College kí ó tó tẹ̀ ṣíwájú sí ilé ẹ̀kọ́ gíga tí University of Lagos láti kẹ́kọ̀ọ́ èdè gẹ̀ẹ́sì.
Bọ́lá Agbájé

Bọ́lá Agbájé tí wọ́n bí lọ́dún 1981  jẹ́ gbajúmọ̀ oǹkọ̀wé eré-oníṣe ọmọ Nàìjíríà. Ìlú London ni àwọn òbí rẹ̀ tí wọ́n jẹ́ ọmọ Nàìjíríà bí i sí  eré-oníṣe àkọ́kọ́ tí Agbájé kọ ni Gone Too Far!, wọ́n gbé e jáde ní Royal Court Theatre ní London, níbi tí ó ti gba àmìn-ẹ̀yẹ Laurence Olivierfún àrà ọ̀tọ̀ iṣẹ́ tíátà . Wọ́n tún ṣe àtúngbejáde rẹ̀ ní ráńpẹ́ ní' Albany Theatre àti Hackney Empire. Agbájé náà ló tún kọ eré-oníṣe, The Burial. Lọ́dún 2018, wọ́n Agbájé gẹ́gẹ́ bí ọkàn nínú àwọn ogójì, tí ọjọ́ orí wọn kò ju ogójì lọ, tí wọ́n yàn ní Royal Society of Literature láti dẹ́kun àlàfo ìtàn. Agbájé sọ pé òun gbàgbọ́ nínú Ọlọ́run ṣùgbọ́n òun kò ní ìgbàgbọ́ nínú ẹ̀sìn ọmọ-lẹ́yìn Jésù tàbí Mùsùlùmí. Her brother served time in prison.
Máyọ̀wá Adégbilé

Máyọ̀wá Adégbilé tí wọ́n bí ní ọjọ́ kẹwàá oṣù Kẹ̀sán ọdún 1986 jẹ́ gbajúmọ̀ afowóṣàánú ọmọ Nàìjíríà. Ó wà lára àwọn ọmọ Nàìjíríà mẹ́ta tí wọ́n yàn mọ́ àwọn akẹgbẹ́ wọn ní Áfíríkà fún àṣeyọrí ìdíje Google lọ́dún 2014.  Máyọ̀wá kọ́kọ́ ló ìkànnì YouTube láti ṣe ìkówójọ fún ilé-iṣẹ́ afowóṣàánú rẹ̀, Ashake Foundation, èyí tí ó dá sílẹ̀ fún ìrànlọ́wọ́ àwọn abiyamọ opó, ó máa ń fún wọn ní irinṣẹ́ láti ṣòwò jẹun àti láti rán ebilí wọn lọ́wọ́. Máyọ̀wá bẹ̀rẹ̀ Ashake Foundation, ilé-iṣẹ́ afowóṣàánú fún àwọn abiyamọ opó lọ́dún 2012 pẹ̀lú ìrànlọ́wọ́ fún méjìlélógún opó àti àwọn ọmọ mẹ́rìndínlógójì, tí ó pèsè ìrànlọ́wọ́ owó àti ohun èlò okowò fún. Èyí tí mú kí púpọ̀ nínú kúrò nínú ìṣẹ́, tí ọ̀pọ̀ àwọn ọmọ sìn padà sí ilé-ìwé . Máyọ̀wá gba àmìn-ẹ̀yẹ ti Junior Chamber International lóṣù keje ọdún l 2017, gẹ́gẹ́ bí ọkàn nínú àwọn ọmọdé mẹ́wàá lórílẹ̀ èdè Nàìjíríà tí wọ́n mókè nínú afowóṣàánú adarí ọ̀fẹ́.
Enyinna Nwigwe

Enyinna Nwigwe jẹ́ òṣèré orí-ìtàgé ati olùgbéré-jáde ọmọ orílẹ̀-èdè Nàìjíríà. Òun ni ó gbé àwọn aládùn bíi: The Wedding Party, Black November, àti Black Gold jáde. Wọ́n tó Nwigwe ní ìlú Ngor Okpala ní Ìpínlẹ̀ Imo ní orílẹ̀-èdè Nàìjíríà.  Ó kẹ́kọ̀ọ́ jáde ní ilé-ẹ̀kọ́ fásìtì ti ìlú Calabar ní Ìpínlẹ̀ Delta nínú ìmọ̀ Ìṣúná.  Nwigwe bẹ̀rẹ̀ iṣẹ́ rẹ̀ lásìkò tí ó wà ní ilé-ẹ̀kọ́ Fásitì nígbà tí ó ń ṣiṣẹ́ módẹ́ẹ̀lì pẹ̀lú ilé-iṣẹ́ runway àti print model ṣáájú kí ó tó darapọ̀ mó iṣẹ́ tíátà. Ó gbé eré kan jáde tí ó pè ní Wheel of Change eré tí Jeta Amata darí rẹ̀ ní ọdún 2004. Ní báyìí, Nwigwe ń lọ sí ìlú Los Angeles ati orílẹ̀-èdè Nigeria láti ṣíṣe rẹ̀.  Ó ti kópa nínú àwọn eré orísiríṣi ṣáájú kí ó tó kópa nínú eré tí àkọ́lé rẹ̀ ń jẹ́ Black November tí àwọn òṣèré bíi Kim Basinger, Mickey Rourke, Vivica A. Fox, Akon, Wyclef Jean, and Anne Heche ti kópa ní ọdún. Ó kópa bí olú-èdá ìtàn gẹ́gẹ́ bí páítọ̀ nínú eré Hell or High Water, ní ọdún 2015. Lẹ́yìn eré yí ni ó pinu láti máa kòpa nínú eré tí ó bá ti níṣe pẹ̀lú ìṣẹ̀lẹ̀ àwùjọ. Ní ọdún 2017, News of Africa pèé ní Ẹni àkọ́kọ́ nínú àwọn méjìlá tí ojú wọn fani-mọ́ra jùlọ ní Nollywood, lọ́dún náà
Titilope Sonuga

Titilope Sonuga, ẹni tí àwọn èèyàn mọ sì Titi Sonuga, je akéwì, enginíà, àti òṣèré ni orílẹ̀ èdè Nàìjíríà. Wọ́n bíi sì ìlú Èkó, ó sì lọ sí orílẹ̀ èdè Canada nígbà tí ó pè ọmọ ọdún mẹ́tàlá. Ó siṣẹ́ fún ọdún márùn-ún gẹ́gẹ́ bíi enginíà. Ní ọdún 2011, ó gbà àmì ẹ̀yẹ onkọ̀we tuntun láti ọ̀dọ̀ Canadian Authors Association. Ní ọdún 2012, ó gbé ìgbà orókè níbi ìdíje Maya Angelou Poetry Contest. Ní oṣù karùn-ún ọdún 2015, ó di akéwì àkọ́kọ́ tí ó má farahàn níbi ayẹyẹ tí wọn fi gbé Ààrẹ orílẹ̀ èdè Nàìjíríà sórí òye. Sonuga tí kéwì níbi ayẹyẹ Lagos International Poetry Festival. Yàtọ̀ sí ewì, Sonuga tí kópa nínú eré ṣíṣe. Ó kọ ipa Eki nínú eré Gidi Up pẹ̀lú àwọn òṣèré bíi OC Ukeje, Deyemi Okanlawon, Somkele Iyamah àti Ikechukwu Onunaku. Ó jẹ́ àmbásẹ́dọ̀ fún She Will Connect Program ní orílẹ̀ èdè Nàìjíríà. Ó kọ orin ' 'Ada The Country' '. Ní ọdún 2015, ó ṣe ìkéde ìgbéyàwó rẹ pẹ̀lú ayàwòrán tí orúkọ rẹ̀ jẹ́ Ṣeun Williams
Yvonne Orji

Yvonne Anuli Orji (bíi ni ọjọ́ kejì oṣù kejìlá ọdún 1983) jẹ́ òṣèré ni orílẹ̀ èdè Nàìjíríà àti Amẹ́ríkà. Ó gbajúmọ̀ fún ipá tí ó kó nínú eré Insecure ní ọdún 2016, èyí tí ó jé kí wọn yàán fún àmì ẹ̀yẹ tí Primetime Emmy Award àti NAACP Image Awards. Wọ́n bí Orji ni ọjọ́ kejì oṣù kejìlá ọdún 1983 sì ìlú Port Harcourt ni Ìpínlẹ̀ Rivers ní orílẹ̀ èdè Nàìjíríà, ó sì dàgbà sì ìlú Lauren ní orílẹ̀ èdè Amẹ́ríkà. Ó lọ sí ilé ẹ̀kọ́ Linden Hall. Ó tẹ̀ síwájú nínú ẹ̀kọ́ rẹ̀ ní ilé ẹ̀kọ́ gíga tí George Washington University níbi tí ó tí gboyè nínú ìmò Liberal Arts. Ní ọdún 2009, ó lọ sí ìlú New York City láti ṣe iṣẹ́ aláwàdà. Ní ọdún 2015, ó kó ipa Molly nínú eré Insecure. Ní ọdún 2008, ó ṣiṣẹ́ pẹ̀lú Population Services International fún oṣù mẹ́fà lórílẹ̀ èdè Liberia. Ó jẹ́ àmbásẹ́dọ̀ fún Jumpstart àti JetBlue. Ní ọdún 2020, wọ́n yàán fún àmì ẹ̀yẹ gẹ́gẹ́ bí Outstanding Supporting Actress in a Comedy Series láti ọ̀dọ̀ Primetime Emmy Awards fún ipa tí ó kó nínú eré Insecure.
Yetunde Barnabas

Yetunde Barnabas jẹ́ òṣèré, mọ́dẹ́lì àti olùgbé jáde eré fíìmù àgbéléwò ni orílẹ̀ èdè Nàìjíríà. Ó gbajúmọ̀ fún igbá orókè tí ó gbé nínú ìdíje obìnrin tí ó rẹwà jùlọ ní ìpínlẹ̀ Abuja ní ọdún 2017 àti Miss Tourism ni ọdún 2019. Ó kó ipa Miss Pepeiye nínú eré Papa Ajasco and Company. Wọ́n bí Yetunde sì ìpínlè Abuja, àmọ́ ó jẹ́ ọmọ Ìpínlẹ̀ Kogí ni orílẹ̀ èdè Nàìjíríà. Ó lọ sí ilé ẹ̀kọ́ Kings of Kings Secondary School kí ó tó wá tẹ̀ síwájú sí ilé ẹ̀kọ́ gíga tí Séríkí Ọlọ́pọlọ Production and Royal Art Academy. Ó bẹ̀rẹ̀ iṣẹ́ mọ́dẹ́lì nígbà ó lọ fún ìdíje Miss Olókun ní ọdún 2013, òun sì ni ó gbé igbá orókè. Ó ti kópa nínú orísìírísìí ìdíje fún àwọn arẹwà obìnrin bíi Miss Live Your Dream ní ọdún 2014 àti ìdíje tíì obìnrin tí ó rẹwà jùlọ ní ìpínlẹ̀ Abuja ní ọdún 2017. Igbá orókè tí ó kó nínú ìdíje tí Abuja yìí ní o jẹ́ kí ó gbajúmọ̀ gidi gan-an, èyí sì ló jẹ́ kí ilé iṣẹ́ Multichoice fi ṣe àmbásẹ́dọ̀ wọn. Ó kó ipa Miss Pepeiye nínú eré Papa Ajasco, ó sì tì farahàn nínú àwọn eré bíi Erin Folami, Dagogo, Omo Iya Osun àti Elegbenla. Ní ọdún 2019, wọ́n yàán kalẹ̀ fún àmì ẹ̀yẹ Most Promising Actress of the Year láti ọ̀dọ̀ Nigerian Achiver's Award, Model of the Year láti ọ̀dọ̀ Scream Awards àti Beauty Queen of the Year láti ọ̀dọ̀ Africa Choice Awards. Ní oṣù kẹjọ ọdún 2019, wọ́n yan òhun àti àwọn mọ́dẹ́lì míràn láti ilẹ̀ adúláwò láti ṣe asojú fún ètò Ewatomi èyí tí British Broadcasting Corporation gbé kalẹ̀.
Shade Okoya

Subomi Okoya Oyinola Okoya Fọláṣadé Noimat Ọkọ́ya (bíi ni ọjọ́ kẹẹ̀ẹ́dọ́gbọ̀n, oṣù kẹrin ọdún 1977) jẹ́ aláàkóso fún ilé-iṣẹ́ Eleganza Group èyí tí okọ rẹ̀ gbé kalẹ̀. Wọ́n bí Folashade ní ọjọ́ kẹẹdọgbọn, oṣù kẹrin ọdún 1977 sí ìdílé Àlhájì Tajú àti Àlhájà Nimosat Adeleye sí ìlú Èkó. Ó jẹ́ Mùsùlùmí, ó sì wá láti Ìjẹ̀bú òde ní Ìpínlẹ̀ Ògùn. Ó gboyè nínú ìmò ìfowópámọ́ jáde ilé ẹ̀kọ́ Lagos State Polytechnic. Ó tẹ̀ síwájú sí ilé ẹ̀kọ́ gíga tí University of Lagos níbi tí ó tí gboyè nínú ìmọ̀ Sociology. Folashade fẹ́ Razaq Okoya nígbà tí ó wà ní ọmọ ọdún mọ́kànlélógún, ní àkókò tí ọkọ rẹ̀ sì jẹ́ ọmọ ọdún mokandinlọ́gọ́ta. Ó tí bí ọmọ mẹ́rin. Folashade ní olùdásílẹ̀ ìdíje Folashade Okoya kids cup. Ní ọjọ́ kẹtàlélógún, oṣù kẹjọ ọdún 2014, ilé ẹ̀kọ́ gíga tí European American University fún ní ìwé ẹ̀rí nínú ìmò Business Management and Corporate Leadership. Ó gbà àmì Inspiring Executive Woman of the Year Award ní oṣù kẹjọ ọdún 2018.
Sandra Duru-Eluobi

Sandra Chidinma Duru-Eluobi jẹ́ oníṣòwò àti olùdásílẹ̀ Pre-Adult Affairs Organization.Òun ni alákoso ilé iṣẹ́ Sanchhy Nigeria Limited, Zest Media and Entertainment àti Executives Cable and Electronics Company. Ó jẹ́ onímòràn fún Standard Organization, Police Women Units, Police Service Commission àti Kulfana Mining Company. Ó kọ ipa ribiti nínú bíi Rochas Okorocha ṣe di gómìnà Ìpínlẹ̀ Ímò ni odun 2011. Ní ọdún 2013, ó gbìyànjú láti dá ẹgbẹ́ òṣèlú tirẹ̀ kalẹ̀, kí ó ba le díje fún ipò gómìnà. Ní ọdún 2015, ó dá ètò Bare It Out! With Sandra Duru. Ní ọdún 2014, àmbásẹ́dọ̀ Nàìjíríà fún orílè-èdè Ivory Coast fun ní àmì ẹ̀yẹ fún ipa tí ó kó láti wá àtúnṣe fún ìṣòro aìníṣẹ́, ìjà àti bí ó ṣe pèsè ẹ̀kọ́ fún àwọn ọmọ Nàìjíríà. Ní ọdún 2016, ó gbé ètò tuntun kan kalẹ̀ tí ó pè ní The Up Project. Ní ọdún 2014, ó fẹ́ Emmanuel Ebuka Eulobi tí ó jé agbábọ́lù, wọ́n sì bí ọmọkùnrin kan ní oṣù kẹfà ọdún 2016.
Ebun Oyagbola

Adenike Ebunoluwa Oyagbola (bíi ni ọjọ́ karùn-ún, oṣù karùn-ún ọdún 1931) jẹ́ olóṣèlú tí ó gbajúmọ̀ gẹ́gẹ́ bí mínísítà bìnrin àkọ́kọ́ ni orílẹ̀ èdè Nàìjíríà, ó sì gboyè náà ní ọdún 1979. Oyagbọla jẹ́ ọmọ ilẹ̀ Igan Aládé ní ìlú Yewa North ní ìpínlẹ̀ Ogun. Ó si ṣẹ́ gẹ́gẹ́ bí olùkọ́ ní àwọn ilé ìkẹ́kọ̀ọ́ ní ìlú Yewa àti Mushin. Ní ọdún 1960, ó lọ sí òkè òkun láti ní ìmọ̀ nínú ìsirò owó. Oyagbola darapọ̀ mọ́ Federal Civil Service ní ọdún 1963 lẹ́yìn tí ó parí ẹ̀kọ́ rẹ̀ ní orílẹ̀ èdè United Kingdom. Ní ọdún 1979, ó di mínísítà bìnrin àkọ́kọ́ ní orílẹ̀ èdè Nàìjíríà lábẹ́ àkóso Shehu Shagari. Ó dì àmbásẹ́dọ̀ tí Nàìjíríà fún àwọn orílẹ̀ orílẹ̀ èdè United Mexican States of Panama, Costa Rica atii Guatemala.
Mercy Macjoe

Mercy Ima Macjoe, tí ó gbajúmọ̀ gẹ́gẹ́ bí Mercy Macjoe tí wọ́n bí lógúnjọ́ oṣù kẹfà ọdún 1993 (June 20 1993) jẹ́ gbajúmọ̀ Òṣèrébìnrin, olóòtú sinimá àgbéléwò àti oníṣòwò ọmọ Nàìjíríà. Ó di gbajúmọ̀ ìlúmọ̀ọ́ká fún ipa tó kó nínú sinimá Jenna' 'àti Magdalene. Lọ́dún 2018, wọ́n yàn án láti díje fún àmìn-ẹ̀yẹ fún amúgbálẹ́gbẹ̀ẹ́ olú-ẹ̀dá-ìtàn tó dára jù lọ ti City People Awards bẹ́ẹ̀ ló gbàmìn ẹ̀yẹ tí Hollywood and African Prestigious Awardsfún Òṣèré fún lọ́dún 2019. Mercy bẹ̀rẹ̀ iṣẹ́ sinimá àgbéléwò lọ́dún 2011 pẹ̀lú ipa tó kó nínú sinimá Lonely Princess pẹ̀lú gbajúmọ̀ Òṣèrébìnrin Mercy Johnson.Lẹ́yìn ìgbà náà ló ti ń kópa nínú oríṣiríṣi sinimá, tí ó sìn di ìlúmọ̀ọ́ká. Lára àwọn sinimá tí ó ti kopa ni; Midnight Crew, Zenith of Love, Shame, Bread of Life, Girl Next Door àti Flaws. Ní ìbẹ̀rẹ̀ iṣẹ́ sinimá rẹ̀, ó ti báwọn kópa nínú àwọn sinimá àgbéléwò tí orílẹ̀-èdè Ghana. Lọ́dún 2018, ọ̀pọ̀lọpọ̀ àwọn ènìyàn ló wa ẹnu sí i, tí ọ̀pọ̀ sìn gbóríyìn fún un nípa ipa tó kó nínú Sinimá Jenna. Lọ́dún 2020, bẹ̀rẹ̀ ẹ̀kọ́ ní ilé ẹ̀kọ́ sinimá ti New York Film Academy. Lọ́dún 2018, ó ṣe olóòtú Sinimá àgbéléwò rẹ̀ àkọ́kọ́ tí ó pè ní Red, tí wọ́n sìn ṣe àfihàn rẹ̀ ní Ìbákà TV, pẹ̀lú àwọn gbajúmọ̀ àwọn Òṣèré bíi Nonso Diobi, Ifeanyi Kalu àti Mercy Macjoe, tí ó kópa olú-ẹ̀dá-ìtàn fún ara rẹ̀in. Lọ́dún 2019, ó tún gbé àwọn sinimá gbankọgbì mẹ́ta jáde ti àkọlé wọ́n ń jẹ́, 30 and Single, ó yà èyí ní London, Love in a Puff àti Passion’s Promise.
Florence Kíkẹ́lọmọ Àjàyí

Florence Kíkẹ́lọmọ Àjàyí jẹ́ agbábọ́ọ̀lù-àfẹsẹ̀gbá obìnrin tí ó wà nínú Ìkọ̀ ẹgbẹ́ agbábọ́ọ̀lù-àfẹsẹ̀gbá obìnrin Nàìjíríà nígbà kan rí. Ó ń gba bọ́ọ̀lù díje fún ìkọ̀ agbábọ́ọ̀lù-àfẹsẹ̀gbá obìnrin Dínamo Guadalajara ní orílẹ̀-èdè Spain alábala kejì. Kíkẹ́lọmọ bẹ̀rẹ̀ iṣẹ́ agbábọ́ọ̀lù-àfẹsẹ̀gbá fún ìkọ̀ agbábọ́ọ̀lù-àfẹsẹ̀gbá obìnrin Nàìjíríà pẹ̀lú Kókó Queens, Rivers Angels, Jagede Babes àti Pelican Stars ní abala ìdíje kejì tí obìnrin Nàìjíríà. Ó dara pọ̀ mọ́ ikọ̀ ẹgbẹ́ agbábọ́ọ̀lù-àfẹsẹ̀gbá obìnrin, Niederkirchen ti orílẹ̀-èdè Germany lẹ́yìn tí ó kópa nínú àwọn Ìkọ̀ ẹgbẹ́ agbábọ́ọ̀lù-àfẹsẹ̀gbá obìnrin Nàìjíríà nínú ìdíje tí 1999 FIFA Women's World Cup. Ọdún méjì ló lò níbẹ̀. Lẹ́yìn èyí, ó padà sí Nàìjíríà, ó sìn gbá bọ́ọ̀lù jẹun fún Ìkọ̀ ẹgbẹ́ agbábọ́ọ̀lù-àfẹsẹ̀gbá obìnrin Police FC of Lagos àti Bayelsa Queen, kí ó tó tún fò fẹ̀rẹ̀ déró China, níbi tí ó ti dara pọ̀ mọ́ ikọ̀ agbábọ́ọ̀lù-àfẹsẹ̀gbá obìnrin Tianjin Teda (women) lọ́dún 2008 tí ó sìn díje nínú ìdíje àgbábuta obìnrin wọn. Lẹ́yìn ọdún mẹ́wàá, ó dara pọ̀ mọ́ ikọ̀ agbábọ́ọ̀lù-àfẹsẹ̀gbá obìnrin ZNK Krka ní Slovenia, Pogoń Szczecin ní Poland àti Dínamo Guadalajara ní Spain.
Fẹ́mi Odùgbèmí

Fẹ́mi Odùgbèmị́ tí wọ́n bí ní ọdún 1963 jẹ́ òǹkọ̀tàn àti olùya fọ́rán àwọn àkọsílẹ̀ láé láé, adarí eré, olùgbéré jáde àti ayàwòrán ọmọ orịlẹ̀-èdè Nàìjírià. Fẹ́mi Odùgbèmị́ ni wọ́n bí ní Ìpínlẹ̀ Èkó ní orílẹ̀-èdè Nàìjíríà. Ó lọ sí ilé-ẹ̀kọ́ Montana State University níbi tí ó ti kọ́ nípa gbígbé eré àti ìṣàgbékalẹ̀ ètò orí ẹ̀rọ amóhùn-máwòrán. Lẹ́yìn tí ó parí ẹ̀kọ́ rẹ̀, Ó ṣiṣẹ̣́ ní ilé-iṣẹ́ amóhùn-máwòrán ti NTA, lẹ́yìn èyí ni ó tún ṣiṣẹ́ ní Lintas Advertising and McCann-Erickson fún eré orí rédíò . Ó ti kọ ọ̀pọ̀lọpọ̀ eré, ó sì ti ya àwọn fọ́rán àkọsílẹ láé láé lóríṣiríṣi, ó sì ti gbé àwọn eré oníṣe ọlọ́kan-ò-jọ̀kan jáde pẹ̀lú. Oun ni o gbe ere onise onipele atigbadegba ti Tinsel ti o bere ni aarin osu Kejo odun 2008 jade. Ó ti fipa rẹ̀ lélẹ̀ ní orí iṣẹ́ rẹ̀ gẹ́gẹ́ bí olùgbé àwọn eré oníṣe orí ẹ̀rọ amóhùnmáwòrán ní ilẹ̀ Áfíríkà . Odùgbèmí ni ó kọ eré Bariga Boys, òun ni ó darí rẹ̀ tí ó sì gbe jáde pẹ̀lú,. Fọ́nrán àwòrán Bariga Boys jẹ́ ìṣesí àti ìgbé ayé àwọn ènìyàn pàá pàá jùlọ, àwọn òṣèré ojú pópó ní ìlú Bàrígà ní Ìpínlẹ̀ Èkó.  Ní ọdún 2013, òun ni ó kọ tí ó sì ya fọ́rán àwọn àkọsílẹ̀ láé láé tí ó pe àkòrị́ rẹ̀ ní Literature, Language and Literalism nípa gbajú-gbajà òǹkọ̀tàn ìwé Ògbójú Ọdẹ nínú Igbó Irúmọlẹ̀ ìyẹn olóògbé Daniel O. Fágúnwà . Ní ọdún 2002, ó di Ààrẹ fụ́n ẹgbẹ́ àwọn Independent Television Producers Association of Nigeria, tí ó sì kúrò ní ipò náà ní ọdún2006